Udover forbundsformand Dennis Kristensen vil den lokale LO-formand Cai Møller, folketingsmedlem Bjarne Laustsen (S) og SF's Pernille Vigsø Bagge også indtage talerstolen på Lodstorvet i Lodsgade. - Siden konfliktens start har vi haft et klart mål om at være synlige i gadebilledet så mange steder som muligt. Vores medlemmer vil virkelig det her, og de mener, at nok er nok; lønne skal op nu, siger Mona Pedersen, lokal FOA-formand. Demonstrationen starter på Rådhuspladsen i Frederikshavn, hvorfra der marcheres i optog til Lodstorvet i Lodsgade.

Referat:
Når storkonflikten går ind i sit syvende døgn i morgen tirsdag, markeres det med en stor demonstration i Frederikshavn. Hovedtaleren er FOA's forbundsformand Dennis Kristensen.